…………….(sz.) napirend

Előterjesztve:   
Kerületfejlesztési Bizottsághoz

**E L Ő T E R J E S Z T É S**

**a Képviselő-testület 2022. április 28-i rendes ülésére**

**Tárgy:** Javaslat Budapest Főváros II. Kerületi Önkormányzat Integrált Településfejlesztési Stratégia (ITS) elfogadására

Készítette: ………………………………

Trummer Tamás főépítész

**Egyeztetve:** ……………………………….

Szabó Gyula alpolgármester

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Az *épített környezet alakításáról és védelméről* szóló 1997. évi LXXVIII. törvény (a továbbiakban: **ÉTv.**) 6. § (1) bekezdése alapján a települési önkormányzat építésügyi feladata a településfejlesztési feladatkör ellátása, melyet településfejlesztési tervek elkészíttetésével, elfogadásával lát el.

A képviselő-testület 2019. március 28-án meghozta az 52/2019.(III.28.) számú képviselő-testületi határozatát, amelyben *„A Képviselő-testület úgy dönt, hogy Budapest Főváros II. Kerületi Önkormányzat* ***új Integrált Településfejlesztési Stratégiát (a továbbiakban: ITS) készíttet****. Felkéri a Polgármestert a szükséges intézkedések megtételére.”*

**Előzmények**

A *településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021.(VII.15.) Korm. rendelet (a továbbiakban **Településrendezési kódex**) 78. § (1) bekezdés a) pontja értelmében:

*„(1)* *A településfejlesztési koncepció, az integrált településfejlesztési stratégia, településszerkezeti terv, a helyi építési szabályzat, a kerületi építési szabályzat, a fővárosi rendezési szabályzat, a településtervek, a kézikönyv és a településképi rendelet   
a) legkésőbb 2022. június 30-ig megkezdett készítése és módosítása során a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (e § tekintetében a továbbiakban:* ***korábbi R.****) VI. Fejezetének eljárási rendelkezéseit, …   
kell alkalmazni.*”

Továbbá, az **ÉTv.** 60. § (10) bekezdés rendelkezései szerint:

*„(10)  Ha a településrendezési koncepció, integrált településfejlesztési stratégia és településrendezési eszköz készítését a korábbi R. tartalmi követelményei alapján 2021. június 30-ig megkezdték és legalább az előzetes tájékoztatási szakasz megindult, az új koncepció, stratégia, településrendezési eszközök készítésére irányuló eljárást 2022. december 31-ig önkormányzati döntéssel le kell zárni. A 2022. december 31-ig elkészített koncepció, stratégia és településrendezési eszköz 2027. június 30-ig maradhat hatályban és módosításukra eddig az időpontig lehetőség van.”*

Az Önkormányzat 191/2015.(VI.25.) határozatával 2015-ben elfogadott Integrált Településfejlesztési Stratégia a 2008-ban elfogadott és 2011-ben módosított Integrált Városfejlesztési Stratégia alapjain nyugszik és a ***korábbi R.*** előírásainak megfelelően került átstrukturálásra és aktualizálásra. A ***korábbi R.*** 2015. óta azonban több alkalommal is módosult. Ezzel együtt, a hatályos ITS időtávja, illetve a kerületben megvalósult fejlesztések, megváltozott makrokörnyezet, a lakosság bekapcsolásának igénye a fejlesztési folyamatokba indokolták, hogy új ITS kerüljön kidolgozásra.

**A tervezési folyamat**

*„… Az Étv. értelmében a településfejlesztési koncepcióban (a továbbiakban: TFK) foglaltak megvalósítása érdekében integrált településfejlesztési stratégiát kell készíteni. Az ITS meghatározza a települések településfejlesztési tevékenységét, összehangolja a különböző szakpolitikai megközelítéseket, összefogja és ütközteti az érintett partnerek (üzleti szektor, civil szektor, közszféra szereplői, lakosság) céljait, elvárásait, meghatározza a fejlesztési célokat, azok finanszírozási módját, továbbá a megvalósítás és fenntartás módját is összefüggéseiben kezeli …”*

*„… Az ITS a települési Önkormányzatok által elkészítendő, fejlesztési szemléletű, középtávot (4-6 év) átfogó dokumentum, célja a területi alapú, területi szemléletű tervezés megszilárdítása, a területrészre vonatkozó célok kitűzése, és azok középtávon való érvényesítése.*

*Egy ilyen stratégia elkészítése önmagában is hasznos, ugyanakkor megléte feltétele egyes településfejlesztési közösségi támogatások igénybevételének is. A települési területek olyan integrált, akcióterületi alapú megújítása a cél, amely érdemben hozzájárul ahhoz, hogy a település gazdasági és társadalmi aktivitása élénküljön, a település vonzereje erősödjék mind a lakosság, mind a betelepülő vállalkozások, illetve intézmények, szervezetek számára …”*

*„… A településfejlesztés során is kiemelkedő feladat a fenntarthatóság alapelveinek figyelembe vétele. A fenntartható fejlődés olyan fejlődés, amely kielégíti a jelen szükségleteit, anélkül, hogy veszélyeztetné a jövő nemzedékek esélyét arra, hogy ők is kielégíthessék szükségleteiket. A fenntartható fejlődés három alappilléren nyugszik: a szociális, a gazdasági és a környezeti pilléreken, és mindhármat együttesen, kölcsönhatásaik figyelembevételével mérlegelni kell a különböző fejlesztési stratégiák, programok kidolgozása során, illetve a konkrét intézkedésekben, cselekvésekben. A fenntartható fejlődésnek általános stratégiai célként kell bevonulni a településfejlesztési dokumentumokba, s a cselekvési programokba …”*

A kerület 198/2018.(IX.27.) képviselő-testületi határozattal hagyta jóvá a településfejlesztési koncepcióját (a továbbiakban: **TFK.**), melyben meghatározza a kerület hosszú távú jövőképét, s a jövőkép elérését szolgáló célrendszert. A **TFK.** megalapozásához részletes megalapozó vizsgálat készült.

Az ITS készítése során *„… cél volt, hogy a kerületi lakosok minél inkább bevonásra kerüljenek, hiszen minden lakosnak, tulajdonosnak, gazdasági szereplőnek van véleménye az alábbi kérdésekről: Mi az, amiben jobbak vagyunk, mint a szomszédos kerület? Mi az, ami hiányzik a kerületünkből? Milyen irányban fejlődjünk? Mire alapozhatjuk fejlődésünket? Milyen legyen kerületünk 6-10 év múlva? …”*

Az Okos város módszertan alkalmazása, a tervezési szerződésben foglaltak szerint valósult meg:

*„A részvételi tervezés nyitottságot eredményez, s nagyobb hatása van, mint a Rendeletben meghatározott partnerségi egyeztetésnek. A részvételi tervezés illetve a korszerű infokommunikációs felületek alkalmazása egymást, illetve a készülő integrált településfejlesztési stratégiát erősítik. A tervezés során egyrészt a Lechner Központ Részvételi tervezés a településfejlesztésben és településrendezésben című metodikai javaslat illetve a Völgyzugoly Műhely Kft. tervezése során alkalmazott módszerek kerülnek használatra. A részvételi tervezés alapja, hogy az egyeztetés eredményei beépítésre kerülnek a településfejlesztési dokumentumokba.”*

*„… A járványügyi vészhelyzet sajnálatosan nem tette lehetővé, hogy a lehető legszélesebb körben, személyesen is megismerhessük a helyben élők véleményét, de így is számos lehetőség volt a vélemények megismerésére, azok becsatornázására a készülő stratégiába …”*

Az Okos város módszertan fentiek szerinti alkalmazása során *„… 2020 őszén szabadtéri fogadóóra-sorozat keretében több helyszínen és több alkalommal lehetett találkozni Őrsi Gergely polgármester úrral, és képviselőkkel, amihez kapcsolódóan a kerület hat pontján csatlakoztak az ITS elkészítésében részt vevő szakemberek is. Mindenki elmondhatta véleményét a közvetlen lakókörnyezetéről vagy a kerületről kötetlen formában, egy légifotó fölött állva: megkereshették lakóhelyüket, a számukra kedves helyeket, vagy bejelölhették azokat a területeket, ahol változásokat várnak, s megfogalmazhatták javaslataikat.*

*A kitelepülésekkel párhuzamosan, 2020. szeptember végétől hat alkalmas fórum-sorozat is megtartásra került. A civil szervezetek képviselői, gazdasági szereplők, képviselők kerültek elsősorban meghívásra a járványhelyzet miatt (pl. egy helyiségben tartózkodók számának korlátozottsága) …*

*Első alkalommal a kerület erősségei, illetve a fejlesztendő területek (lehetőségek) kerültek feltárása, majd a következő fórumokon egy-egy téma mellett beszélgettünk vízióról, a víziót megvalósító célokról; feltárásra került, hogy a célok, hogyan tudnak egymásra épülni, mi az, ami megvalósítható rövid- és középtávon, milyen források, szereplők bevonására lehet számítani, vagy milyen kockázatokkal járhat egy-egy cél megvalósítása. Az utolsó három fórum a kerület egy-egy részére fókuszált: Hidegkútra, Bel-Budára, illetve a középső kerületrészre. Itt már az egyes kerületrészeket szorosan érintő célokról, beavatkozásokról beszélgettünk …”*

Az ITS részben összefoglaló dokumentuma az Önkormányzat meglévő fejlesztési dokumentumainak, részben rendszerbe szervezi az Önkormányzat fejlesztési elképzeléseit és mindezeken túl konkrét fejlesztési beavatkozásokat is tartalmaz.

A jövőkép fontosságát a következő tényezők adják:

* … ***Mértéktartás:*** *Helyi erőforrások felhasználása, a kerület gazdasági, környezeti, ökológiai, közösségi potenciájának mértéktartó használata a fenntarthatóság érdekében.*
* ***Minőségi megújulás:*** *A szolgáltatások és az infrastruktúra minőségének emelése az energiatudatos, „smart” és a „soft” megoldások alkalmazásával.*
* ***Értékőrzés:*** *A kerület szellemi és fizikai örökségének megőrzésé és átörökítése a XXI. századi körülmények és kihívások közé.”*

**A véleményezési eljárás és elfogadás**

A **Kerületfejlesztési Bizottság a** **38/2021.(X.20.)** számú határozatában támogatta az ITS véleményezési dokumentáció ***korábbi R.*** 30.§ (7)-(8) bekezdések szerinti partnerek és államigazgatási szervek felé történő kiküldését.

A *partnerségi egyeztetés szabályairól* szóló 6/2017.(II.24.) önkormányzati rendelet alapján, a partnerségi egyeztetés megtörtént. Az ITS tervezetét (a felhívás és a közzétett dokumentáció elérhetősége: http://archiv.masodikkerulet.hu/hirdetotabla/hirdetmenyek/partnersegi\_egyeztetes/ITS\_Partnersegi\_egyeztetes.html ) az Önkormányzat honlapján közzé tettük, partnereinket Felhívásban értesítettük az ITS véleményezési szakaszának partnerségi egyeztetéséről. A partnerségi egyeztetések során érkezett véleményekre, észrevételekre, ill. javaslatokra adott válaszokról (átruházott hatáskörében) a **Kerületfejlesztési Bizottság** dönt.

Az ITS véleményezési dokumentáció államigazgatási szervek részére történő kiküldése szintén megtörtént. A beérkezett vélemények a ***korábbi R.*** előírásai szerint ezúton ismertetésre kerülnek a Képviselő-testülettel (lásd: 1. határozati javaslat melléklete), amelyek elfogadásáról vagy el nem fogadásáról a Képviselő-testület dönt. A vélemény, észrevétel el nem fogadása esetén a döntést indokolnia kell.

Az ITS elfogadásáról és honlapon való közzétételéről a polgármester 5 napon belül értesítést küld az egyeztetésben részt vetteknek és az állami főépítészi hatáskörében eljáró fővárosi kormányhivatalnak.

A feladat elvégzésével megbízott tervező leszállította az ITS *„…Megalapozó vizsgálat kiegészítése Jóváhagyásra előkészített dokumentáció – 2022. február”* c. dokumentációt (lásd: 2. határozati javaslat melléklete).

A feladat elvégzésével megbízott tervező leszállította az ITS *„Önkormányzat Integrált Településfejlesztési Stratégia Jóváhagyásra előkészített dokumentáció – 2022. február”* c. dokumentációt (lásd: 3. határozati javaslat melléklete).

Kérem a Képviselő-testületet, hogy az észrevételekre adott válaszokat fogadja el, az ITS-t alkossa meg!

**Határozati javaslatok**

1) A Képviselő-testület úgy dönt, hogy a Budapest Főváros II. Kerületi Önkormányzat Integrált Településfejlesztési Stratéga véleményezési eljárásában érkezett véleményeket megismerte és az azokra adott, jelen határozat mellékletében foglalt **válaszokat elfogadja.** Felkéri a Polgármestert, hogy tegye meg a megfelelő intézkedéseket a döntés dokumentálására és közzétételére.

**Felelős:** polgármester

**Határidő:**2022. június 30.

*/A határozat elfogadásához egyszerű többségű szavazati arány szükséges./*

2) A Képviselő-testület úgy dönt, hogy a jelen határozat mellékletét képező, Integrált Településfejlesztési Stratégia **Megalapozó vizsgálat kiegészítése** c. dokumentumot **elfogadja**.

**Felelős:**polgármester

**Határidő:**2022. június 30.

*/A határozat elfogadásához egyszerű többségű szavazati arány szükséges./*

3) A Képviselő-testület úgy dönt, hogy a jelen határozat mellékletét képező, **Budapest Főváros II. Kerületi Önkormányzat Integrált Településfejlesztési Stratégia** c. dokumentumot **elfogadja** és egyúttal a 191/2015.(VI.25.) határozatával elfogadott Budapest Főváros II. Kerületi Önkormányzat Integrált Településfejlesztési Stratégiáját hatályon kívül helyezi.

*/A határozat elfogadásához egyszerű többségű szavazati arány szükséges./*

**Felelős:** polgármester

**Határidő:**2022. június 30.

**Budapest, 2022. április 19.**

**Őrsi Gergely**

polgármester

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **314/2012.(XI.8.) KORM. RENDELET (TRK.) 30.§ SZERINT BEÉRKEZETT ÁLLAMIGAZGATÁSI VÉLEMÉNYEK ÉRTÉKELÉSE** | | | | | | | | |
| **tervező** | **év** | **hó** | **nap** | **MEGBÍZÓ** | **BUDAPEST II. KERÜLET**  **ÖNKORMÁNYZATA** | **budapest ii. Integrált Településfejlesztési Stratégia (ITS) Készítése** | | |
| **Völgyzugoly Műhely Kft.** | **2022.** | **02.** | **01.** | **a TRK. 30.§ szerint a válaszadás időtartama a kézhezvételtől számított 15 nap** | **kiküldés dátuma:** | **2021. 11. 02.** |
| **határidőn belüli visszaérkezés utolsó dátuma:** | **2021. 11. 17.** |

|  |  |  |  |  |  |
| --- | --- | --- | --- | --- | --- |
| **314/2012. (XI.8.) 9. mell. sorszáma** | **véleményező** |  | ELŐZETES VÉLEMÉNYT  ADOTT | igen | nem |
| van előzetes eljárási szakasz | |

*A táblázat harmadik oszlopában a vélemények szkennelt részletei találhatók.*

|  |  |  |  |  |  |  |
| --- | --- | --- | --- | --- | --- | --- |
| **Kr. 9.mell** |  | | | | | |
| **I.** | **ÁLLAMIGAZGATÁSI SZERVEK** | | | | | |
|  | **Budapest Főváros Kormányhivatala**  **Kormánymegbízotti Kabinet – Állami Főépítész** | |  | ELŐZETES VÉLEMÉNYT ADOTT /  RÉSZT VESZ | adott | részt vesz |
| **✓** | **✓** |
|  |  |  |  | **MÓDOSÍTÁST IGÉNYEL**   * A Főváros Településszerkezeti Terv (továbbiakban: Fővárosi TSZT) felülvizsgálatára az ITS és annak helyzetelemző munkarészének készítésével párhuzamosan került sor. A Kerület vonatkozásában a Fővárosi TSZT nem határoz meg új szerkezeti jelentőségű elemeket, miután a felülvizsgálatra az OTÉK-nak való megfelelés érdekében került sor. A Főváros TSZT-re továbbiakban a dokumentumok az új elfogadó határozat szerint fognak utalni. * Az ITS egyeztetési dokumentációja már tartalmazza az Otthon Budapesten – Főváros Településfejlesztési Stratégiájának kerületi elemzését, illetve az ITS szinergiáját a Fővárosi Településfejlesztési Startégiához. * Az ITS készítése során a Budapest 2020 ITS még hatályos volt, így azt a hivatkozást a helyzetelemzésből nem javasolt kivenni. * A Balázs Mór Terv helyett továbbiakban a Budapest Mobilitási Terv 2030-at fogjuk szerepeltetni, azzal kiegészítettük a dokumentációkat. | | |
|  |  |  |  | **MÓDOSÍTÁST NEM IGÉNYEL (48. old)**  A településfejlesztési koncepcióhoz készült megalapozó vizsgálat már foglalkozik a hatályos ITS kiértékelésével, ami a KÉSZ módosításához kapcsolódóan kiegészítésre került. Ennek Hatályos kerületi településfejlesztési döntések bemutatása című fejezete részletesen foglalkozik  - ITS vonatkozó megállapításaival  - hatályos településrendezési szerződésekkel  - változtatási tilalmakkal  A fentiek, illetve az ITS során alkalmazott interjúk, igényfelmérések stb. elegendő támpontot adtak az ITS elkészítése során. | | |
|  |  |  |  | **MÓDOSÍTÁST RÉSZBEN IGÉNYEL**  A KÉSZ módosítása során bemutatásra kerül, így továbbiakban töröljük a fejezetet, hogy a koherencia megfelelő legyen a dokumentumok között. | | |
|  |  |  |  | **MÓDOSÍTÁST IGÉNYEL**  A változtatási tilalmat tartalmazó táblázat módosításra került. A változtatási tilalom csak a KÉSZ módosítás jóváhagyásáig van érvényben | | |
|  |  |  |  | **MÓDOSÍTÁST RÉSZBEN IGÉNYEL**  A valószínűsítés törlésre kerül a dokumentumból. A tendenciák pontos leírása KSH adatok alapján a közeljövőben várható. | | |
|  |  |  |  | **MÓDOSÍTÁST IGÉNYEL**  Az megalapozó vizsgálata kiegészítésre kerül a nemzetgazdasági szempontból kiemelt fejlesztések bemutatásával (Lásd: 2.3.3. Nemzetgazdasági szempontból kiemelt fejlesztések bemutatása a kerületben), s az ITS-ben is vizsgáljuk továbbiakban az illeszkedést. (5.1.3.3. Nemzetgazdasági szempontból kiemelt fejlesztések illeszkedése az ITS elhatározásaihoz fejezetek).  A magán vagy állami finanszírozásból történő megvalósítással kiegészítjük a dokumentumot. | | |
|  |  |  |  | **MÓDOSÍTÁST NEM IGÉNYEL**  A melléklet a fórumokon elhangzott javaslatokat mutatja be, annak tartalmát nem kívánjuk módosítani. A fórumokon is elhangzott, hogy ezek eredményeivel az ITS készítői és az Önkormányzat fog dolgozni. | | |
|  |  |  |  | **MÓDOSÍTÁST IGÉNYEL**  Egységesítettük a fogalomrendszert a dokumentumokban. | | |
|  |  |  |  | **MÓDOSÍTÁST RÉSZBEN IGÉNYEL**  A projektlistában szereplő Radetzky-laktanyánál jelzi a dokumentum, hogy nemzetgazdasági szempontból kiemelt beruházás. A projekt ilyen jellegű megvalósulását az Önkormányzat nem támogatja, de azért jelenik meg az akcióterületi projektek között, mint kulcsprojekt, mert jelentős hatása lehet a megvalósulásának.  Az önkormányzat összességében csak olyat fejlesztéseket tud támogatni, ami kapcsolódni tud az ITS célrendszeréhez.  Az ITS „5.1.3.3. *Nemzetgazdasági szempontból kiemelt fejlesztések illeszkedése az ITS elhatározásaihoz*” c. szakasszal kiegészítésre kerül. | | |
|  |  |  |  | **MÓDOSÍTÁST IGÉNYEL**  Észrevételüknek megfelelően kiegészítettük az anyagot:   * *„Építészeti eszközökkel történő bűnmegelőzés propagálása* * *Oktatási és szociális intézmények környezetének biztonságossá tétele”* | | |
|  |  |  |  | **MÓDOSÍTÁST RÉSZBEN IGÉNYEL**  A kerületrészek kijelölése során megvizsgáltuk, hogy az ITS szerinti lehatárolások, hogyan vannak összhangban a 94/2012. (XII.27.) Főv. Kgy. rendelet lehatárolásával. Az ITS szerinti városrészt továbbiakban kerültrésznek nevezzük, hogy ne legyen összetéveszthető a Főv. Kgy. rendeletével. A városrészek funkcionális, településmorfológiai szempontból kerültek megosztásra, s ezért nem követik le minden esetben a kerületrészek a városrészek határait, illetve illeszkedünk a kerületrészek kijelölése során korábbi kerületi dokumentumok lehatárolásához. | | |
|  |  |  |  | **MÓDOSÍTÁST IGÉNYEL**  A térképen a lehatárolások megnevezését javítottuk. | | |
|  |  |  |  | **MÓDOSÍTÁST NEM IGÉNYEL**  A stratégia belső összefüggéseit az 5.2. fejezet tartalmazza. | | |
|  |  |  |  | **MÓDOSÍTÁST IGÉNYEL**  Azok a fejlesztések vannak megnevezve, melyek előrehaladottabb állapotban vannak. A 10. fejezet kiegészítésre kerül a 4. melléklettel, melyben a 3.4. és 3.5. fejezetben szereplő fejlesztésekkel kapcsolatban várható eredmények és célcsoportok vonatkozásában, amiből később indikátorok célértékei megállapíthatók lesznek a tervezett fejlesztések előrehaladásával. | | |
|  |  |  |  | **MÓDOSÍTÁST NEM IGÉNYEL**  A főépítész vesz részt a jogszabály alkotásban, azonban az ITS megvalósítása túlmutat a főépítész kompetenciáin, azzal összefüggésben a Hivatalon belül jelenleg is különálló szervezeti egység található, ahogyan ezt a 8. fejezet is tartalmazza.  *"A hivatalon belül a településfejlesztéshez kapcsolódó stratégiai tervezés (pl. TFK, ITS), és településrendezési, építésszabályozási feladatok az Épített Környezetért Felelős Igazgatósághoz, a beruházási feladatok hivatali koordinációja pedig a Beruházási Igazgatóság kompetenciájába tartozik a Polgármesteri Hivatalon belül. A jelentősebb önkormányzati beruházások (pl. bérlemények) lebonyolítója a II. Kerületi Városfejlesztő és Beruházás-szervező Zrt.*  *...*  *Amennyiben a Margit-negyed program előrehaladása, valamint további jelentősebb településfejlesztési programok indokolják, abban az esetben célszerű a településfejlesztés szervezeti kereteit is a megváltozó feladatokhoz illeszteni, adott esetben bővíteni, ami egy szervezeti evolúció formájában, több lépésben képzelhető el. Bővülő feladatok esetén a Polgármesteri Hivatalon belüli településfejlesztéssel kapcsolatos koordinációs és döntés előkészítési feladatok számára a jövőben egy vagy több településfejlesztési (projekt)menedzser kinevezése, megbízása indokolt, aki a legszorosabb kapcsolatban a főépítésszel és a beruházási igazgatósággal van."* | | |
|  | **Budapest Főváros Kormányhivatala**  **Fővárosi Közlekedésfelügyeleti Főosztály- Útügyi Osztály** | |  | ELŐZETES VÉLEMÉNYT ADOTT /  RÉSZT VESZ | adott | részt vesz |
| **✓** | **✓** |
|  | 1. 1. |  | **1.** | **MÓDOSÍTÁST NEM IGÉNYEL**  Az MO körgyűrű fejlesztésének a megvalósítását az Önkormányzat nyomon követi. | | |
|  |  |  | **2.** | **MÓDOSÍTÁST NEM IGÉNYEL**  A forgalomcsillapított övezetek bevezetése nagyon körültekintő előkészületeket igényel, ahol a közlekedés szakmai kérdéseken túl nagyon fontos a helyben élők és a közterületet használók igényeinek megismerése, a bevezetés során a folyamatos kommunikáció. | | |
|  |  |  | **3.** | **MÓDOSÍTÁST NEM IGÉNYEL**  Észrevételüket köszönjük. | | |
|  |  |  | **4.** | **MÓDOSÍTÁST NEM IGÉNYEL**  Észrevételüket köszönjük. | | |
|  |  |  | **5.** | **MÓDOSÍTÁST NEM IGÉNYEL**  Észrevételüket köszönjük. | | |
| **Kr. 9.mell** |  | | | | | |
| **II.** | **FŐVÁROSI ÖNKORMÁNYZAT, SZOMSZÉD TELEPÜLÉSI ÖNKORMÁNYZATOK** | | | | | |
|  | **Budapest Főváros Főpolgármesteri Hivatal- Főpolgármesteri Iroda** | |  | ELŐZETES VÉLEMÉNYT ADOTT /  RÉSZT VESZ | adott | részt vesz |
| **✓** | **✓** |
|  |  |  | 1. i | **MÓDOSÍTÁST IGÉNYEL**  A megalapozó vizsgálat kiegészítésre kerül az új FŐTEP figyelembe vételével. | | |
|  |  |  |  | **MÓDOSÍTÁST IGÉNYEL**  Lásd: Budapest Főváros Kormányhivatala Kormánymegbízotti Kabinet – Állami Főépítészének 1. pontban adott válasz. | | |
|  |  |  |  | **MÓDOSÍTÁST IGÉNYEL**  Az érintett részt javítottuk.  *„Az Integrált Településfejlesztési Stratégia megtervezésénél leginkább nagy hálózatos jellegű akcióterületek kerülnek lehatárolásra, melyek a stratégia tematikus céljaihoz kapcsolódik: Kék-zöld hálózat akcióterület, Élhető belváros akcióterület, Városfejlesztés a barnamezős akcióterületeken. A z akcióterületek lehatárolásánál a területi egyensúly, valamint a több kerületet érintő témák kijelölése fontos szempont volt. A stratégiai tematikus célokhoz nem stratégiai projektek, hanem stratégiai programok kapcsolódnak. A vízivárosi területek részei az Élhető belváros akcióterületnek, illetve a került erődterületei a Kék-zöld hálózat akcióterületnek, azonban a barnamezős akcióterület nem érinti a kerületet.”* | | |
|  |  |  |  | **MÓDOSÍTÁST IGÉNYEL**  A megalapozó vizsgálatot pontosítottuk Budapesti Agglomeráció Területrendezési Tervének említésekor.  TSZT 2017-re történő utalásokat aktualizáltuk. (Lásd: Budapest Főváros Kormányhivatala Kormánymegbízotti Kabinet – Állami Főépítészének 1. pontban adott válasz.) | | |
|  |  |  |  | **MÓDOSÍTÁST IGÉNYEL**  A dokumentáció szerkesztését helyre tettük. | | |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. | | |
|  |  |  |  | **MÓDOSÍTÁST IGÉNYEL**  Észrevételüknek megfelelően pontosítottuk a leírást az *S1.P2.I1. Belső zöldfelületi rendszer megújítása* intézkedésnél. | | |
|  |  |  |  | **MÓDOSÍTÁST IGÉNYEL**  Észrevételüknek megfelelően pontosítottuk a leírást az *S1.P2.I2. Kerületet körülvevő zöldfelületek megújítása* intézkedésnél. | | |
|  |  |  |  | **MÓDOSÍTÁST IGÉNYEL**  A megalapozó vizsgálat 1.4.3. Budapest Zöldinfrastruktúra koncepciója és az ITS Budapest Zöldinfrastruktúra koncepciójával foglalkozó 5.1.1.4. Hatályos fővárosi tematikus fejlesztési programok című fejezete is kiegészítésre kerül. | | |
|  |  |  |  | **MÓDOSÍTÁST IGÉNYEL**  Észrevételüknek megfelelően átvezettük a dokumentumban. | | |
|  |  |  |  | **MÓDOSÍTÁST NEM IGÉNYEL**  A Lövőház utcai fejlesztés egy jól sikerült közterület rehabilitáció, aminek a tapasztalatait fel lehet használni kerületi és fővárosi szinten is, azonban nem tartjuk szükségesnek azt szerepeltetni a Vízivárosi promenád projektnél. | | |
|  |  |  |  | **MÓDOSÍTÁST IGÉNYEL**  Észrevételüknek megfelelően kiegészítettük az anyagot az S4.P2. prioritásánál:   * *„Építészeti eszközökkel történő bűnmegelőzés propagálása* * *Oktatási és szociális intézmények környezetének biztonságossá tétele”* | | |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. | | |
|  |  |  |  | **MÓDOSÍTÁST NEM IGÉNYEL**  S1.P1.I2. Kerületet érintő közlekedés mobilitás fejlesztése intézkedéscsomagnak része. | | |
|  |  |  |  | **MÓDOSÍTÁST IGÉNYEL**  S1.P1.I2. Kerületet érintő közlekedés mobilitás fejlesztése intézkedéscsomag pontosításra kerül.  *„Az utóbbi időszakban egyre nagyobb szerepet játszik a kerékpáros közlekedés nem csak a hétvégi, kiránduló forgalomban, de a mindennapos hivatásforgalomban is. A kerékpáros infrastruktúra kialakítása során figyelemmel kell lenni arra, hogy a meglévő hálózati elemek összekapcsolásra kerüljenek, illetve, hogy a kiemelten fontos szerkezeti elemek (Duna menti kerékpárút, Hűvösvölgybe vezető kerékpárút) – a megnövekedett forgalmi helyzetnek - megfelelő kapacitásra fejlesszék.*  *A kerékpáros infrastruktúra fejlesztése során foglalkozni kell, hogy a kerékpárral a közösségi közlekedési kapcsolatok elérhetők legyenek, s ott B+R parkolók kerüljenek kialakításra. A B+R parkolók esetén az őrzésről, illetve az elektromos kerékpárok töltéséről gondoskodni kell. Javasolt a B+R parkolókat differenciálni a megállók használtsági fokához viszonyítva, aktív és mikromobilitási eszközökkel történő biztonságos elérhetőség szerint rangsorolva.*  *A közösségi közlekedésben olyan gépjárművek beszerzését kell támogatni a dombvidéki területek esetében, melyek kerékpárok szállítását lehetővé teszi. A fejlesztések során fontos a pályázati források vizsgálata, ahogyan korábban is valósultak meg fejlesztések pl. VEKOP forrásból.*  *Beavatkozási lehetőségek:*   * *Kerékpárhálózat elemeinek az összekötése* * *Hidegkút és beépítésre nem szánt területek kerületrész kerékpáros kapcsolatainak javítása Belváros irányába, melynek részeként Szilágyi E. fasor – Hűvösvölgyi út kerékpárút átépítése, biztonságosabbá tétele; a vasút (Solymár) irányba* * *Eurovelo 6 kerékpáros hálózat fejlesztés* * *Kerékpározáshoz szükséges kiegészítő infrastruktúra biztosítása (pl. B+R parkoló)* * *Közösségi kerékpár hálózat kiterjesztése a kerület külső részei irányában* * *Kerékpárszállításra alkalmas buszok üzembe helyezése a dombvidéki területeken* * *Biztonságos kerékpártárolók kialakítása társasházak önkormányzati helyiségeiben vagy igényfelmérés alapján közterületeken* * *Együttműködés a Kerékpáros Klubbal a megfelelő kerékpáros infrastruktúra kialakítása érdekében, illetve a kerékpározást népszerűsítő programokról (pl. Bringázz a munkába külvárosi népszerűsítése, Bebiciklizés a külső kerületrészekből)* * *Közösségi kerékpárhasználat mellett (pl. közösségi rollerszolgáltatók) elérhetőségének kiterjesztése szigorú szabályrendszer szerinti működéssel.”* | | |
|  |  |  |  | **MÓDOSÍTÁST NEM IGÉNYEL**  Az Önkormányzat több megoldás megvalósulását is támogatni tudja, hogy a kerékpáros és a közösségi közlekedést minél többen használják a jövőben. | | |
|  |  |  |  | **MÓDOSÍTÁST IGÉNYEL**  Lásd: 15. pont. | | |
|  |  |  |  | **MÓDOSÍTÁST IGÉNYEL**  S1.P1.I2. Kerületet érintő közlekedés mobilitás fejlesztése intézkedéscsomag pontosításra kerül.  *„A kerület közlekedését, településképét meghatározza a parkolási rendszer. A kerületen át áramló forgalom részben a kerülethatáron, vagy az agglomerációban vagy a megfelelő áramlást és komfortot, valódi alternatívát biztosító közösségi közlekedési hálózat mellett kialakított P+R parkolók kialakításával csökkenthető. Jelenleg kevés olyan terület található, ahol megfelelően bővíthető a P+R kapacitás, így vizsgálni kell, hogy hol lehet további területeket kialakítani. P+R parkolók kialakítása a közlekedési alternatívát biztosító közösségi közlekedési hálózat mellett, illetve közvetlen közelében javasolt, minél inkább a kerület határára telepítve, megelőzve ezzel a városkörnyékről érkező forgalom feltorlódását. Kisléptékű P+R kapacitások a kerületen belül a közösségi közlekedéssel kevésbé feltárt területek mellett. A P+R parkolók kiegészítése B+R funkciókkal. A kerületben bevezetett K+R parkolók kiterjesztése javasolt az intermodális csomópontokban.”* | | |
|  |  |  |  | **MÓDOSÍTÁST IGÉNYEL**  A projektleírás kiegészítésre került. | | |
|  | **Nagykovácsi Nagyközség Önkormányzatának Polgármestere** | |  | ELŐZETES VÉLEMÉNYT ADOTT /  RÉSZT VESZ | adott | részt vesz |
| **✓** | **✓** |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. A terület igénybevételével kapcsolatban egyeztetéseket kezdeményezünk. | | |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. | | |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. Az OPNI területe valóban sok potenciállal rendelkezik, azonban annak hasznosítását illetően az Önkormányzat korlátozott lehetőségekkel bír. | | |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. | | |
|  |  |  |  | **MÓDOSÍTÁST NEM IGÉNYEL**  Észrevételüket köszönjük. Az Önkormányzat fontos feladatnak tartja a megfelelő közmű infrastruktúra fejlesztéseket a Hidegkút és beépítésre nem szánt területek kerületrészben. | | |

*„Integrált Településfejlesztési Stratégia Megalapozó vizsgálat kiegészítése” c. dokumentáció*

*Lásd: külön dokumentumban*

*Integrált Településfejlesztési Stratégia*

*Lásd: külön dokumentumban*